Procesul verbal al şedinţei din data de 10.08.2017
Şedinţa a fost condusă de Manager General  Dr. Grasu Alis. 


S-au discutat probleme organizatorice legate de participarea la Conferința de Medicină de Urgență. S-au stabilit persoanele care ne vor reprezenta la Conferință. Participanții trebuie să achite taxa de conferință cel târziu în perioada 10-11 august 2017. Până la orele 15, astăzi, vor fi anunțate temele pentru Conferința Națională de Urgență.

S-a discutat în continuare problema mașinilor aflate în service. Astăzi vor ieși din service 6 mașini, mâine 3, vor rămâne în continuare 20 de mașini.

S-au discutat problemele administrative ale microstațiilor. Dr. Grasu Alis a făcut apel la șefii de substații să monitorizeze personalul din subordine. Trusele trebuie să fie complete. Pulsoximetrele pentru copii nu trebuie să lipsească de pe ambulanțele de tip B și C. Cele care nu funcționează coprespunzător vor fi verificate la biroul Dispozitive medicale. Centurile roz nu trebuie să lipsească. Fiecare microstație trebuie să aibă 3 găleți, 3 mopuri și căruț de curățenie inscrpționat. Materialele de birotică și sanitare vor fi folosite cu foarte mare atenție si bine monitorizat consumul lor, din cauza lipsei banilor.

Fiecare mașină de tip A1/A2 va avea în dotare 2 lăzi izoterme inscripționate cu numărul mașinii și substația de unde este mașina.


Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

În finalul şedinţei caietele de control de la microstaţii au fost vizate de Managerul General. 
